RESOLUCIÓN do 11 de febreiro de 2005, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo do sector de transporte de mercadorías por estrada.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 11/03/2005

Visto o expediente da revisión salarial do convenio colectivo do sector de transporte de mercadorías por estrada, que tivo entrada nesta delegación provincial o día 9-2-2005 e subscrito pola comisión paritaria do convenio o día 1-1-2005, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñer a súa publicación no Diario Oficial de Galicia.
A Coruña, 11 de febreiro de 2005.
Cristina Azpilcueta González
Delegada provincial da Coruña
Acta da comisión paritaria do convenio
colectivo de transporte de mercadorías por estrada
da provincia da Coruña
Na cidade da Coruña, e sendo as 20.00 horas do día 31 de xaneiro de 2005, reúnese a comisión paritaria do convenio colectivo de transporte de mercadorías por estrada da provincia da Coruña, nos locais da Confederación de Empresarios da Coruña.
ACORDA:
Primeiro.-Aprobación de táboas salariais para o ano 2005, co incremento do 3,25%.
Segundo.-En relación coas consultas formuladas a esta comisión paritaria acordouse o seguinte:
* En canto ás formuladas polas diversas asesorías, esta comisión paritaria, reunida o día 31 de xaneiro de 2005, acordou en uso das súas facultades, e con base no establecido no artigo 1 do convenio colectivo do sector en vigor, a non contestación de consultas formuladas a esta comisión por persoas físicas ou
xurídicas non comprendidas dentro do ámbito de aplicación do convenio.
* En canto á consulta formulada pola empresa Transportes Dovisa, S.L. sobre a interpretación da alínea b) do artigo 26 do convenio colectivo do sector en vigor, esta comisión paritaria, en uso das súas facultades, interpreta o citado punto da forma seguinte: cando a enfermidade requira intervención cirúrxica e ingreso en centro sanitario, o complemento aludido no parágrafo 1º do artigo 26, aplicarase única e exclusivamente ata o día en que o traballador permaneza hospitalizado, incluído o dito día.
* En canto ás consultas formuladas á comisión paritaria sobre a interpretación do último parágrafo do artigo 11 do convenio, existe disparidade de criterios por canto que a parte social interpreta o dito parágrafo de xeito que a gratificación de 66,11 euros que se establece no dito artigo habería de ser aboada ao traballador de acordo cos anos de antigüidade que teña este na empresa sen tope de ningunha clase, criterio que a xuízo da parte social, recolle o espírito do negociado en tempo e forma.
Pola contra, a parte empresarial estima que o dito complemento de 66,11 euros establecido no último parágrafo do artigo 11 do convenio haberá de ser aboado cun tope de 12 mensualidades, criterio conforme o cal foi negociado ese artigo na mesa negociadora.
Terceiro.-En canto á solicitude de desenganche (cláusula de inaplicación salarial do artigo 17 do convenio colectivo) formulada pola empresa Transportes Calsama, S.L., accédese á dita petición, se ben faille constar á empresa expresamente que deberá cumprir estritamente o disposto en canto ao mantemento do mesmo nivel retributivo que viña aplicando a empresa, no ano en que se produciron as perdas. Así mesmo, ponse en coñecemento da dita empresa que non poderá desengancharse máis dun ano durante a vixencia deste convenio en aplicación do artigo 17 do convenio do sector.
UGT:
Demetrio Chorén Vázquez.
Emilio Bahamonde López.
CC.OO.:
Manuel López López.
Manuel Pereira Fernández.
Pedro Beade Roel.
Acotrades:
Fernando Vaamonde Romero.
José Boedo Fernádez.
Atransa:
Fernando Varela López.
Transcaf:
José Rico Casal.
Raúl Puga Arias.
Asesor empresarial:
Enrique Cornide Rodríguez.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA